ฝากฝัง
โดย...ทีมข่าวการเงินโพสต์ทูเดย์
2 พ.ย. 2559

โดย...ทีมข่าวการเงินโพสต์ทูเดย์
ก่อนที่ “คุณต่อ” วรภัค ธันยาวงษ์ กรรมการผู้จัดการใหญ่แบงก์กรุงไทย จะโบกมืออำลาหลังครบวาระ 4 ปี ได้บอกเล่าความในใจว่า สิ่งที่กลัวที่สุดในการทำงานแบงก์รัฐแห่งนี้ คือถูกแทรกแซงทางการเมือง ถูกนักการเมืองฝากคนมาทำงาน หรือแต่งตั้งโยกย้ายผู้บริหาร
แต่โชคดีที่นั่งทำงานมา 4 ปี ไม่เจอเหตุการณ์ดังกล่าว
ส่วนเรื่องที่ภูมิใจมากที่สุดนั้น คุณต่อ บอกว่า การได้รับการต้อนรับที่ดีจากทุกฝ่าย และได้รับความร่วมมืออย่างดีอีกด้วย เพราะพนักงานกรุงไทยทุกคนยอมรับเรื่องการเปลี่ยนแปลง พนักงานทุกคนไม่ใช่คนเกเร แต่เป็นม้าแข่งพันธุ์ดี เพียงแต่ยังไม่มีลู่วิ่งให้โชว์ฝีมือเท่านั้น
จากนั้นก็เหลือบสายตาไปทาง ผยง ศรีวณิช ว่าที่เอ็มดีแบงก์คนใหม่ ก่อนจะพูดต่อว่า ความร่วมมือและการยอมรับของพนักงาน ไม่ได้มาโดยธรรมชาติ ต้องทำให้ทุกคนเข้าใจการทำงานให้เป็นภาพเดียวกัน เพราะธุรกิจแบงก์เปลี่ยนไป จะอยู่แบบเดิมไม่ได้
หุ หุ คุณผยง ทราบแล้วเปลี่ยน